[{"text_idx": "#000000", "text": "Nur kvar personoj kandidatis en la elekto de komitatanoj B de UEA por la periodo 2022\u20132025. C\u0302ar estis kvin liberaj lokoj, c\u0302iuj kandidatoj estis elektitaj sen voc\u0302dono de la individuaj membroj de UEA, kiujn ili reprezentas."}, {"text_idx": "#000003", "text": "La komitato konsistas el komitatanoj A, kiuj reprezentas la landajn kaj fakajn asociojn de UEA, de komitatanoj B, kiuj reprezentas la individuajn membrojn de UEA, kaj komitatanoj C, kiuj estas elektataj de komitatanoj A kaj B por havi en la Komitato personojn kun aparte bezonataj spertoj."}, {"text_idx": "#000008", "text": "En la antau\u0306aj elektoj de komitatanoj B en 2019 estis ok kandidatoj por kvin postenoj, kaj c\u0302iuj estis intervjuitaj en Libera Folio. Inter la tri kandidatoj kiuj tiam ricevis malplej multe da voc\u0302oj kaj ne estis elektitaj estis Duncan Charters, la nuna prezidanto de UEA."}, {"text_idx": "#000009", "text": "Antau\u0306 tio, en 2016, elektoj ne okazis, c\u0302ar du kandidatoj (Johan Derks kaj Roy Mc Coy) rezignis pri sia kandidateco por s\u0302pari monon al UEA. En 2013 estis sep kandidatoj por ses lokoj; en 2010 estis 14 kandidatoj por ses lokoj."}, {"text_idx": "#000010", "text": "Franc\u0327ois Lo Jacomo en la komitata listo jam post la anonco de la c\u0302i-jara rezulto substrekis la gravecon de vera elekto, kritikante la malaktivecon de la estraro:"}, {"text_idx": "#000013", "text": "Oni povus pensi ke la respondeculo erare kopiis la frazon el malnova komuniko, dissendita en jaro, kiam efektive okazis elekto. S\u0302ajne tamen temas pri tio, ke tri personoj ne sukcesis kolekti sufic\u0302an subtenon por valida kandidatig\u0302o."}, {"text_idx": "#000029", "text": "Al la Elekta Komisiono mi fidas, ke ili klopodos labori ec\u0302 pli pri la reprezenta flanko de la Komitato, lau\u0306eble por A kaj aktive por C. Al ni c\u0302iuj ni laboru por kreskigi la membraron de UEA kaj provi engag\u0302i homojn en diversajn aspektojn de la asocia laboro."}, {"text_idx": "#000033", "text": "Supozeble tio ne s\u0302ang\u0302ig\u0302os: Franc\u0327ois, Fernando kaj aliaj, kiuj ne estas kontentaj pri la situacio, laboru por s\u0302ang\u0302i g\u0302in, c\u0302u procedure, c\u0302u instigante aliajn kandidatig\u0302i. (Dankon, sed ne: prefere min ne kontaktu!)"}, {"text_idx": "#000036", "text": "\u201d Nur kvar personoj kandidatis: erara informo, c\u0302ar la CO ricevis 7 proponojn por kandidatoj\u201d"}, {"text_idx": "#000037", "text": "C\u0302esigu vian dau\u0306ran kulpigon de Libera Folio.\nEble 7 homoj volis kandidatig\u0302i sed klare nur 4 kandidatis. Tristas tia lingvonivelo de vicprezidanto de UEA."}, {"text_idx": "#000038", "text": "> Nur kvar personoj kandidatis: erara informo, c\u0302ar la CO ricevis 7 proponojn por kandidatoj (oficiala informo: GK n-ro 1020) \u2013 mi miras, ke LF tiel informas, se fine LF agnoksas, ke g\u0302i konas la menciitan komunikon;"}, {"text_idx": "#000039", "text": "Libera Folio diris, ke estis kvar kandidatoj, kaj ke \u201dtri personoj ne sukcesis kolekti sufic\u0302an subtenon por valida kandidatig\u0302o\u201d. C\u0302u tiuj tri homoj estas inter la sep proponoj kiujn vi mencias?"}, {"text_idx": "#000040", "text": "Por esti kandidato, oni devas plenumi la kondic\u0302ojn por esti kandidato. Se kvar homoj plenumis la kondic\u0302ojn, tiam estis kvar kandidatoj. Se vi enkalkulas tri ne-validajn kandidatig\u0302ojn kiam vi diras ke estis sep proponoj, tiam via plendo ne estas tre serioza."}, {"text_idx": "#000045", "text": "Do Libera Folio ekzakte pravis: estis kvar kandidatoj, kaj \u201dtri personoj ne sukcesis kolekti sufic\u0302an subtenon por valida kandidatig\u0302o\u201d."}, {"text_idx": "#000046", "text": "Afis\u0302oj kie oni listigas dekon da argumentoj, au\u0306 kie oni respondas al deko da argumentoj, ne estas interesaj por aliaj homoj. Tio tau\u0306gas por serioza diskuto, ne por diskuto en reta babilejo. Estas pli bone doni unu au\u0306 du argumentojn."}, {"text_idx": "#000047", "text": "C\u0302iuokaze, estus pli bone se vi donus faktojn anstatau\u0306 simple nei. Ekzemple, vi protestas kontrau\u0306 tio, ke estis tri pliaj kandidatoj \u201dlastmomente\u201d. \u201dLastmomente\u201d ne estas tre preciza vorto: dum la lastaj dek sekundoj antau\u0306 la fino? Dum la lasta semajno?"}, {"text_idx": "#000048", "text": "Se vi neas ke estis tri pliaj kandidatoj \u201dlastmomente\u201d, tiam diru kiam aperis tiuj kandidatoj kaj kio estis la limdato, kaj oni povos mem decidi c\u0302u tio okazis \u201dlastmomente\u201d au\u0306 ne."}]